钦定古今图书集成/明伦汇编/官常典/第141卷 > 有施氏
## 钦定古今图书集成/明伦汇编/官常典/第141卷 > 有施氏

帝癸三十三岁，伐有施氏。

按《路史》：“桀伐蒙山得妹喜。”

〈注〉王逸云：“蒙山国得妹喜，《列女传》以为有施得之。”师古云：“有施之女。”

按《通鉴前编》：“帝癸三十三岁，伐蒙山有施氏。”

〈目〉《大纪》曰：“夏自孔甲之后，王室政德日衰，诸侯或不朝。桀能申钩索铁，负恃其力，不务德而武伤百姓。有赵梁者，教为无道，劝以贪狼伐蒙山有施氏。有施氏进女妹喜。桀嬖之，所言皆听。为之为琼室象廊，瑶台玉床，行淫纵乐，政事怠废。为肉山脯林酒池，可以运舟，一鼓而牛饮者三千人，以为戏剧。”